
1.	NAMEN IN UPORABA
Varovalni pasovi so namenjeni varovanju pred padci. Narejeni so tako, da se v primeru padca sile razporedijo po celem telesu, zato je manj možnosti za poškodbo specifičnih delov telesa. Uporabljajo se izključno v povezavi z drugimi varovalnimi elementi pri delu na višini. Ostali elementi so: poliamidna sidriščna zanka, hitra spojka, karabini, blažilci padca, samopovratni sistem, toga ali premična sidrišča, trinožci itd. Pri uporabi sistema za preprečevanja padca mora le-ta biti pripet na hrbtni D obroč, ali pa na enega od sprednjih D obročev. Varovalne pasove lahko uporabljajo samo osebe, ki so predhodno usposobljene za delo na višini.

2.	NEVARNOSTI PRI DELU
Pri sami uporabi ni posebnih nevarnosti. Le-te lahko nastanejo ob neupoštevanju navodil proizvajalca pri uporabi varovalnega pasu (priprava, nastavitve in uporaba v povezavi z drugimi varovalnimi elementi). Zelo je priporočljivo, da se oprema dodeli konkretni osebi, saj se tako zmanjša potreba po ponovnih nastavitvah. Med uporabo je treba na vse načine poskrbeti, da se varovalni pas zaščiti pred nevarnostmi, ki se pojavijo med delom (ožganine, ureznine, nevarne kemikalije itd.).

3.	PRED UPORABO
· pred vsako uporabo je treba temeljito vizualno pregledati jermene, šive, zaponke in vse ostale varovalne elemente, da bi se prepričali ali je varovalno-pozicijski pas v brezhibnem delovnem stanju,
· preverimo, ali je oprema združljiva z ostalimi komponentami kot so nastavljiva pozicijska vrv, poliamidna sidriščna zanka, hitra spojka, karabini, blažilci padca, samopovratni sistem, toga ali premična sidrišča, trinožci itd.,
· ob ugotovitvi, da je pas poškodovan, ga je potrebno odstraniti iz uporabe.

4.	MED UPORABO
· varovalni pas namestimo po navodilih proizvajalca,
· reguliramo napetost jermenov z vlečenjem ali popuščanjem ohlapnega konca jermena tako, da ni pretesno ali preohlapno,
· varovalni pas povežemo z ostalimi komponentami in elementi ,
· dela na višini ne opravljamo brez nadzora in pomoči sodelavca.

5.	VZDRŽEVANJE, ČIŠČENJE IN PREGLEDOVANJE
· jermena čistite z vodo in pralnim milom, nikoli ne uporabljajte kislin ali alkalij,
· varovalno-pozicijski pas naj se osuši v prezračevanem prostoru, daleč od odprtega olja ali drugih toplotnih virov; to velja tudi za pasove ki se zmočijo med uporabo,
· varovalne pasove hranite v suhem prostoru, zaščitenem pred UV žarki; izogibati se je potrebno agresivni atmosferi, preveliki toploti ali mrazu!
· izvajati se morajo redni periodični pregledi oz. se pregled izvede po vsakem padcu.

6.	OSEBNA ZAŠČITNA SREDSTVA
Obvezna uporaba čelade, delovne obleke, čevljev in varovalno-pozicijskega pasu z vso dodatno opremo, ki spada zraven, pri montaži pa tudi rokavic.

